यह सिर्फ अर्जुन पर उस वक़्त नहीं – बल्कि हम में से हर एक पर – हर वक़्त, हर स्थति में लागू होता है | कई बार हमारा कर्त्तव्य ऐसा कुछ होता है – जो हमें कड़वा भी लगता है | तब – उस कर्त्तव्य को सामने देख कर ही हम मोहवश पस्त पड़ जाते हैं | कुतर्क भी करते हैं – ज्ञानियों जैसी बातें भी बनाते हैं | परन्तु यह ज्ञान नहीं होता, ज्ञान का छलावा भर होता है | परन्तु यदि कृष्ण जैसा सदगुरु मिले – और अर्जुन सा समर्पित शिष्य – तो संशय दूर होते समय नहीं लगता |